CELEX: 62013TN0148
Language: el
Date: 2013-03-14 00:00:00
Title: Υπόθεση T-148/13: Προσφυγή της 14ης Μαρτίου 2013 — Ισπανία κατά Επιτροπής

27.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 123/26
            
         Προσφυγή της 14ης Μαρτίου 2013 — Ισπανία κατά Επιτροπής
   (Υπόθεση T-148/13)
   2013/C 123/45
   Γλώσσα διαδικασίας: η ισπανική
   
      Διάδικοι
   
   
      Προσφεύγον: Βασίλειο της Ισπανίας (εκπρόσωπος: S. Centeno Huerta)
   
      Καθής: Ευρωπαϊκή Επιτροπή
   
      Αιτήματα του προσφεύγοντος
   
   Το προσφεύγον ζητεί από το Γενικό Δικαστήριο:
   
               —
            
            
               να ακυρώσει την προκήρυξη του γενικού διαγωνισμού EPSO/AST/125/12-Βοηθοί (AST 3), και
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Η Επιτροπή ζητεί κατ’ εφαρμογή του άρθρου 263 ΣΛΕΕ την ακύρωση της ως άνω προκηρύξεως του γενικού διαγωνισμού λόγω παραβάσεως του άρθρου 22 του Χάρτη των Θεμελιωδών Δικαιωμάτων της Ευρωπαϊκής Ένωσης, του άρθρου 342 ΣΛΕΕ, 1 και 6 του κανονισμού 1 του Συμβουλίου, της 15ης Απριλίου 1958, περί καθορισμού του γλωσσικού καθεστώτος της Ευρωπαϊκής Οικονομικής Κοινότητος (ΕΕ ειδ. έκδ. 01/001, σ. 14), των άρθρων 1δ και 27 του ΚΥΚ και λόγω αποκλίσεως από τη νομολογιακή λύση που δόθηκε στην απόφαση επί της υποθέσεως C-566/10 P, Ιταλία κατά Επιτροπής.
   Προς στήριξη της προσφυγής του, το προσφεύγον κράτος προβάλλει ότι η επίμαχη προκήρυξη:
   
               —
            
            
               Αντιμετωπίζει κατά τρόπο δυσμενή τους υποψηφίους η πρώτη γλώσσα των οποίων δεν είναι η αγγλική, η γαλλική ή η γερμανική.
            
         
               —
            
            
               Δεν αιτιολογεί κατά τρόπο αντικειμενικό και συγκεκριμένο τον λόγο για τον οποίο περιορίζει τον αριθμού των γλωσσών, λαμβανομένων υπόψη των θέσεων εργασίας που αφορά η προκήρυξη. Δεν αρκεί, συναφώς, η γενική παραπομπή στο συμφέρον της υπηρεσίας.
            
         
               —
            
            
               Δεν εγγυάται την επίτευξη του σκοπού της επιλογής των υποψηφίων που διαθέτουν υψηλά προσόντα ικανότητας, αποδόσεως και ακεραιότητας.
            
         
               —
            
            
               Παραβιάζει την αρχή της αναλογικότητας, καθότι δεν έχει σταθμίσει ορθώς την αρχή της αποτελεσματικής λειτουργίας της δημόσιας διοικήσεως και της αρχής της ισότητας των γλωσσών της Ευρωπαϊκής Ένωσης.